Tridea-Tisza-Szelenga 2004 expedíció
A mátészalkai Tridea Természetvédelmi Egyesület és Oktatóközpont nyolcadik alkalommal szervezi meg tudományos jellegû expedícióját Szibériába, a Bajkál-tó környékére és Mongóliába - hangzott el a szerdai, a Környezetvédelmi és Vízügyi Minisztériumban tartott sajtótájékoztatón.
Magyarországról gépkocsikkal indulva vállalkozik arra a csapat, hogy 65 nap alatt 23 ezer kilométert megtéve keresse fel Ukrajna, Oroszország, a Kalmük és Kazah Köztársaság, valamint a Bajkál-tó környéke, Kelet-Szibéria és Mongólia védett területeit, természeti értékeit és az ott élõ népeket - tájékoztatta az újságírókat Balogh István, az expedíció szervezõje és vezetõje.

Az expedíció célja, hogy a különbözõ nemzeti parkokkal, természetvédelmi területekkel fennálló tizenkét éves illetve újabb kapcsolatokra építve kiegészítsék az elõzõ utak tudományos anyagát. Az idén újabb természetvédelmi területeket keresnek fel az erdõs sztyeppi, tajgai, sivatagi, félsivatagi, füves pusztai és hegyvidéki erdõs övezetekben, Ukrajnában, Oroszországban és Mongóliában.

A 12 fõs expedícióhoz még lehet csatlakozni. Az eddigi tagok között található zoológus, tibetológus, hidrológus, biológus, van aki tolmácsol, más pedig a gépjármûvek üzemeltetéséért, illetve a fotós-videós feladatok ellátásáért felelõs.

Fõ feladatuk a fényképes és filmes anyaggyûjtés, riportsorozatok készítése, a nyári, õszi, tél eleji munkák, a vadászat, a halászat, a pásztorkodó népek téli szállásfoglalásának megörökítése, valamint további vízminták gyûjtése az expedíció teljes idõtartama alatt, a legkülönbözõbb élõhelyekrõl.

Tevékenységi körükbe tartozik talajminta-gyûjtemények gyarapítása a legszélsõségesebb élõhelyekrõl, valamint állattani, néprajzi, geológiai, ásványtani kollekciók gyarapítása. Foglalkoznak majd ornitológiai és zoológiai megfigyelésekkel, különös tekintettel a nyár végén és õsszel vonuló fajokra. Botanikai felméréseket
végeznek, és kiegészítenek ilyen tudományos gyûjteményeket is.

Az expedíció mottójának Lev Tolsztoj szavait választották: "Az igazi boldogság: A természetben lenni, látni Õt, beszélni vele". Fõvédnökök: dr. Persányi Miklós környezetvédelmi és vízügyi miniszter és dr. Láng István professzor, a Magyar Tudományos Akadémia Országos Környezetvédelmi Tanácsának elnöke.

Az augusztus 15-én induló expedíció munkájának vezérfonala és fõ témája: "A víz útja, a víz jövõje."